Simmonds sal sy tyd by die Akademie oordeelkundig benut. “Iets wat ek baie vinnig as ‘n krieketspeler geleer het, is dat jy nie net op een aspek van krieket kan staatmaak nie. By die Akademie is my hooffokus boulwerk, maar ek gaan hardwerk aan al drie ander aspekte naamlik kolfwerk, veldwerk en fiksheid. Ek dink as jy kan meeding met die top-spelers in al vier kategorieë maak jy dit baie moeilik vir die keurders om jou weg te laat uit die span.”